open-index/open-wikipedia-markdown huggingface dataset:
அரக்கான் ரோகிஞ்சா இரட்சணிய சேனை

**அரக்கான் ரோகிஞ்சா இரட்சணிய சேனை** (*Arakan Rohingya Salvation Army*, ; சுருக்கமாக **ARSA**),   அதன் முன்னாள் பெயரான **ஹராக்கா அல்-யாகின்** (**Harakah al-Yaqin**) () என்றும் அழைக்கப்படுவது, மியான்மரின், வடக்கு ராகினி மாநிலக் காடுகளில் செயல்படும் ரோகிஞ்சா கிளர்ச்சி குழு ஆகும். சர்வதேச நெருக்கடிக் குழுவின் 2016 திசம்பர் அறிக்கையின்படி, பாக்கிஸ்தானின் கராச்சியில் பிறந்து சவுகி அரேபியாவின் மெக்காவில் வளர்ந்த ரோஹிங்கியரான ஆடா உல்லா என்பவரின் தலைமையில் இக்குழு இயங்குகிறது. இதன் தலைமைப் பொறுப்பில் சவுதி அரேபியாவில் குடியேறிய ரோஹிங்கியா முசுலீம்  குழுவொன்றும் அடங்கும்.

ஏஆர்எஸ்ஏ உறுப்பினர்கள் என்ற சந்தேகத்தின்பேரில் சிட்வெவில் சிறையில் அடைக்கப்பட்ட  நபர்களை விசாரணை செய்த போலீசாரின் காப்டன் யான் நாய்ங் லாட் இக் குழுவின் குறிக்கோள், மியான்மரில் "ரோஹிங்ஜியருக்கான ஜனநாயக முஸ்லிம் அரசை" உருவாக்குவதே என்றார். ஏஆர்எஸ்ஏ குழுவுக்கு வெளிநாட்டு இஸ்லாமிய குழுக்களுடன் தொடர்புக்கு உறுதியான சான்றுகள் இல்லை என்றாலும், அந்த குழுவானது வெளிநாட்டு இஸ்லாமியவாதிகள் குழுவுடன் தொடர்புடையதாக உள்ளது என்று பர்மா அரசாங்கம் சந்தேகிக்கிறது. ஏஆர்எஸ்ஏ குழுவானது தங்களுக்கு எதிரானவர்கள் மற்றும் அரசாங்கத்துக்கு ஒத்துழைப்பவர்கள் என கருதியவர்களுக்கு எதிராக தாக்கியதில் 34 முதல் 44 பொதுமக்கள் கொல்லப்பட்டுள்ளதாகவும் 22 பேரைக் கடத்தப்பட்டுள்ளதாகவும், பர்மா அரசாங்கம் குற்றம்சாட்டியுள்ளது. இந்த கூற்றுக்களை ஏஆர்எஸ்ஏ அமைப்பு மறுத்துள்ளது. தங்களுக்கு "பயங்கரவாதக் குழுக்களுடனோ அல்லது வெளிநாட்டு இஸ்லாமியவாதிகளிடமோ எந்த தொடர்பும் இல்லை" என்றும், தங்களது "ஒரே இலக்கு அடக்குமுறை பர்மிய ஆட்சி" மட்டுமே என்று கூறியுள்ளனர்.

2017 ஆம் ஆண்டு ஆகஸ்ட் மாதம் 26 ஆம் திகதி, மியான்மரின் பயங்கரவாத எதிர்ப்புக்கான மத்திய குழுவானது,   பயங்கரவாத எதிர்ப்பு சட்டத்தின்படி ஏஆர்எஸ்ஏ குழுவை பயங்கரவாத அமைப்பாக அறிவித்தது. இதற்கு, ஆகஸ்ட் 28 அன்று, ஏஆர்எஸ்ஏ குழு ஒரு அறிக்கையை வெளியிட்டது, அதில் தங்களுக்கு எதிரான அரசாங்க குற்றச்சாட்டுக்களை "ஆதாரமற்றது" என்றும், தங்கள் முக்கிய நோக்கம் ரோஹிங்கியா மக்களின் உரிமையே என்றது.

## மேற்கோள்கள்

## வெளி இணைப்புகள்
* Faith Movement Arakan Press Statement 
* Arakan Rohingya Salvation Army's Twitter page

பகுப்பு:மியான்மரில் உள்ள ஆயுதக் குழுக்கள்
பகுப்பு:தீவிரவாத அமைப்பு என குறிப்பிடப்பட்டவை
பகுப்பு:ராகினி மாநிலம்
யூட்ரிகுலேரியா ஸ்ட்ரையேட்டுலா

***யூட்ரிகுலேரியா ஸ்ட்ரையேட்டுலா*** *(Utricularia striatula)* என்பது *யூட்ரிகுலேரியா* பேரினத்தைச் சேர்ந்த சிறிய ஊனுன்ணித் தாவரமாகும். இது வெப்பமண்டல ஆப்பிரிக்கா முதல் நியூ கினியா வரை பரவியுள்ளது. *யூ. ஸ்டிரையேட்டுலா* கல் அல்லது தாவரப் பட்டையின் புறவளரித் தாவரமாகும். இது கடல் மட்டம் முதல் 3300 மீ உயரம் வரை நிலவுகிறது. 1819 இல் ஜேம்சு எடுவார்டு சுமித்தால் முதலில் விவரிக்கப்பட்டது.

## செடி அமைவு
இச்செடியின் தண்டு கடினமானது. இதன் இலைகள் வட்ட வடிவமானது. இச்செடியில் பூச்சிகளைப் பிடிக்கப் பயன்படுத்தும் பைகள் ஒடுங்கிப்போய் முட்டை வடிவத்தில் இருக்கிறது. இப்பைகள் 1 மி.மீட்டருக்கும் குறைவான அளவே உடையது. இச்செடியில் ஊதா நிற மலர்கள் பூக்கின்றன.

## மேற்கோள்கள்

பகுப்பு:ஊனுண்ணித் தாவரங்கள்
பகுப்பு:செடிகள்
பகுப்பு:துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள்
பகுப்பு:தாவரவியல் பெயருடையக் கட்டுரைகள்
பகுப்பு:தமிழக ஆசிரியர்கள் தொடங்கிய தாவரவியல் கட்டுரைகள்
பகுப்பு:தகவற்பெட்டி மேம்பாடு தேவைப்படும் தாவரவியல் கட்டுரைகள்
பகுப்பு:தமிழ்நாட்டின் தாவரங்கள்
யூட்ரிகுலேரியா கருலியா

**நீலப்பை பாசடை** ***(யூட்ரிகுலேரியா காவெருலியா)*** என்பது *யூட்ரிகுலேரியா* பேரினத்தைச் சேர்ந்த சிறியது முதல் இடைநிலை அளவு வரையுள்ள ஊனுன்ணித் தாவரமாகும். *யூ.&nbsp;காவெருலியா* தாவரம் பல தாயகங்களில் பரவியுள்ளது. இவற்றில் வெப்பமண்டல ஆப்பிரிக்கா, ஆசியா, ஆத்திரேலியா ஆகியன உள்ளடங்கும். இது ஈரமான மேலீடான மண்ணிலுள்ள பாறைகளிலும் ஈரமானப் புல்வெளிகளிலும், சதுப்பு நிலங்களிலும் அல்லது பொதுத் தாவரத்திரள் உள்ளோடைகளுக்கு அருகிலும் பெரும்பாலும் குறைந்த உயரங்களில், ஆனால் 2100 மீட்டர் உயரம் வரையிலும் நிலவுகிறது. இதை முதலில் 1753 இல் விவரித்து வெளியிட்டவர் கார்ல் இலின்னேயசு ஆவார்.

## மேற்கோள்கள்

## உசாத்துணை
* அதிசய தாவரங்கள், அறிவியல் வெளியீடு, மார்ச் 2000
* அதிசய தாவரங்களும் அற்புத தகவல்களும், சாரதா பதிப்பகம், டிசம்பர் 2002
* சிறியதும் - பெரியதும், அறிவியல் வெளியீடு, ஜூன் 2001

பகுப்பு:ஊனுண்ணித் தாவரங்கள்
பகுப்பு:செடிகள்
பகுப்பு:இந்தியத் தாவரங்கள்
பகுப்பு:துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள்
பகுப்பு:தாவரவியல் பெயருடையக் கட்டுரைகள்
பகுப்பு:தமிழக ஆசிரியர்கள் தொடங்கிய தாவரவியல் கட்டுரைகள்
பகுப்பு:தமிழ்நாட்டின் தாவரங்கள்
பாலிபாம்போலிகஸ்

**பாலிபாம்போலிக்சு** (*Polypompholyx*) என்பதை **பிலாடர்வுட்** என்று அழைப்பார்கள். இது *லண்டிபுளோரேசியீ* குடும்பத்தைச் சேர்ந்த செடியாகும்.

## வளரியல்பு
இச்செடிகள் சிறிய ஓடைகளிலும், குட்டைகளிலும் வளர்கின்றன. 
## அமைவு
இதில் பூச்சியை பிடிக்க சுண்டெலிக் கூண்டைப்போன்ற பொறிகள் உள்ளன. இது யுட்ரிகுலோரியா போன்றே செயல்படுகிறது.

## காணப்படும் பகுதிகள்
இச்செடி ஆத்திரேலியாவில் காணப்படுகிறது.

## மற்ற இனங்கள்
*பாலிபாம்போலிக்சு மல்டிபிடா*  *பாலிபாம்போலிக்சு டென்னிலா* என இரண்டு சிற்றினங்கள் உள்ளன.

## மேற்கோள்கள்
 || அறிவியல் வெளியீடு  || ஜூன் 2001

பகுப்பு:ஊனுண்ணித் தாவரங்கள்
பகுப்பு:நீர்த் தாவரங்கள்
பகுப்பு:தாவரவியல் பெயருடையக் கட்டுரைகள்
பகுப்பு:ஒன்றிணைக்க வேண்டிய தாவரவியல் கட்டுரைகள்
நட்டாங்கண்டல்

**நட்டாங்கண்டல்** என்பது இலங்கையின் வட மாகாணத்திலுள்ள முல்லைத்தீவு மாவட்டத்தின் மாந்தை கிழக்கு பிரதேச செயலாளர் பிரிவில் நட்டான்கண்டல் கிராம சேவையாளர் பிரிவில் அமைந்துள்ள ஒரு கிராமமாகும். இங்குள்ள மக்கள் பிரதானமாக விவசாயத்தை நம்பி வாழ்வதுடன், அனேகமானோர் அரச நிறுவனங்களில் பணிபுரிகின்றனர். இங்கு நட்டாங்கண்டல், உழுவனேரி, எருவில் ஆகிய சிறிய குளங்கள் காணப்படுகிறது. அத்துடன் அரச நிறுவனங்களான வைத்தியசாலை, பாடசாலை, தபால் நிலையம் ஆகியனவும் காணப்படுகின்றது.

பகுப்பு:முல்லைத்தீவு மாவட்டத்தில் உள்ள ஊர்களும், நகரங்களும்
ஏ. ஆர். கிட்வாய்

**ஏ. ஆர். கிட்வாய்**  (Akhlaq Ur Rehman Kidwai 1 சூலை 1920 – 24 ஆகத்து  2016) என்பவர் இந்திய அறிவியலாளர், கல்வியாளர், மற்றும் அரசியலாளர். பிகார், மேற்கு வங்கம், அரியானா போன்ற மாநிலங்களில் ஆளுநராகப் பதவி வகித்தவர். பத்ம விபூசண் விருது பெற்றவர்.

## பிறப்பும் படிப்பும்

உத்தரப் பிரதேசத்தில் பரபங்கி மாவட்டம், பரகான் என்ற சிற்றுரில் பிறந்தார். ஜாமியா இசுலாமியப் பல்கலைக் கழகத்தில் கல்வி பயின்று இளங்கலைப் பட்டம் பெற்றார்.
பின்னர் இல்லினாய்சு பல்கலைக்கழகத்தில் முதுஅறிவியல் பட்டமும், கார்னெல் பல்கலைக் கழகத்தில் ஆய்வுப்பட்டமும் பெற்றார்.

## கல்விப் பணிகள்

கிட்வாய் பேராசிரியராக அலிகர் முசுலீம் பல்கலைக் கழகத்தில் பணியாற்றினார். அங்கேயே வேதியல் துறைத் தலைவரா கவும், அறிவியல் துறை டீன் என்ற பொறுப்பிலும் இருந்தார். 1974 முதல் 1977 வரை யூனியன் பப்ளிக் சர்வீசு கமிசனின் தலைவராகவும் இருந்தார். 1983 முதல் 1992 வரை அலிகர் முசுலீம் பல்கலைக்கழக வேந்தராகவும் இருந்தார்.
சம்மு காசுமீர் வங்கியின் இயக்குநர் பதவியையும் பொறுப்பேற்றார்.

## ஆளுநர் பதவிகளில்

பிகார் மாநில ஆளுநராக  1979 முதல் 1985 வரையும் பதவி வகித்தார். இரண்டாம் முறையாக 1993 முதல் 1998 வரை பிகார் மாநில ஆளுநராக இருந்தார். 1998 முத்த 1999 வரை மேற்கு வங்கத்திலும் 2004 முதல் 2009 வரை அரியானாவிலும் ஆளுநர் பதவியில் பணியாற்றினார். இராசஸ்தான் மாநிலத்தில் சில மாதங்கள் 2007 சூன் முதல் செப்டம்பர் வரை ஆளுநராக இருந்தார்.

## பிற பதவிகளும் விருதும்

நாடாளுமன்ற மாநிலங்களவை உறுப்பினராக 2000 ஆம் ஆண்டு சனவரி முதல் 2004 சூலை வரை பதவி வகித்தார். கித்வாய் தேசிய மட்ட அளவில் பல்வேறு அமைப்புகளிலும் ஆணையங்களிலும் உறுப்பினராக இருந்தார். இவரது பொது வாழ்க்கை சேவையைக் கருதி பத்ம விபூசண்  விருது 2011 ஆம் ஆண்டில் இந்திய நடுவணரசால் வழங்கப்பட்டது.

## மேற்கோள்

பகுப்பு:மேற்கு வங்காளம்  மாநில ஆளுநர்கள்
பகுப்பு:பத்ம விபூசண் விருது பெற்றவர்கள்
பகுப்பு:1920 பிறப்புகள்
பகுப்பு:2016 இறப்புகள்
யூட்ரிகுலோரியா பைபிடா

***யூட்ரிகுலோரியா பைபிடா*** எனும் **பூச்சிபிடிக்கும் தாவரவகை** ஈரம் கசியும் மண் சரிவுகளில் காணப்படுகின்றன. இவை வித்திலை ஊணுன்ணித் தாவரங்களாகும்.

## செடியின் அமைவு
இச்செடி சிறிய மட்டத்தண்டு கிழங்கு அமைப்பு கொண்டவை. இதிலிருந்து பிரிந்து பல கிளைகள் உள்ளன. இவற்றில் பூச்சியைப் பிடிக்கும் பைகள் உள்ளன. இது 1 மி.மீ. நீளம் கொண்டது. பைகள் உருண்டையாக இருக்கும். இச்செடியின் இலைகள் ஊசிபோன்று நீண்டு இருக்கும். இச்செடிகளில் மஞ்சள் நிறப்பூக்கள் மலர்கின்றன.

## மருத்துவப் பயன்கள்
இச்செடியைச் சிறுநீரக நோய்களுக்குப் பயன்படுத்துகின்றனர்.

## உசாத்துணை
* அதிசய தாவரங்கள், அறிவியல் வெளியீடு, மார்ச் 2000
* அதிசய தாவரங்களும் அற்புத தகவல்களும், சாரதா பதிப்பகம், டிசம்பர் 2002
* சிறியதும் - பெரியதும், அறிவியல் வெளியீடு, சூன் 2001

பகுப்பு:ஊனுண்ணித் தாவரங்கள்
பகுப்பு:செடிகள்
பகுப்பு:மூலிகைகள்
பகுப்பு:துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள்
பகுப்பு:தாவரவியல் பெயருடையக் கட்டுரைகள்
பகுப்பு:தமிழக ஆசிரியர்கள் தொடங்கிய தாவரவியல் கட்டுரைகள்
பகுப்பு:தமிழ்நாட்டின் தாவரங்கள்
தாரா ராணி சிறீவசுதவா

**தாரா ராணி சிறீவசுதவா** (Tara Rani Srivastava)  என்பவர் இந்திய விடுதலைப் பெண் போராளி ஆவார். மகாத்மா காந்தியின் வெள்ளையனே வெளியேறு இயக்கத்தில் பங்கு கொண்டவர்.

பிகார் மாநிலத்தில் சரன் மாவட்டத்தில் தம் கணவர் புலந்து பாபு என்பவருடன் வாழ்ந்து வந்தார். விடுதலை
போராட்ட  வேட்கையினால் உந்தப்பட்டு  தம் கணவருடன் காவல் நிலையம் நோக்கிக் கொடி ஏற்றுவதற்கு  ஊர்வலமாகச்  சென்றபோது, காவலரால் இவருடைய கணவர் சுடப்பட்டார்.  தமது சேலைத் துணியால் கணவரின் காயத்தில் கட்டுப் போட்டார். அப்படி கணவர் சுடப்பட்டநிலையிலும் தம்முடை ய  நடையை நிறுத்தாமல் தொடர்ந்தார். இவருடைய கணவர் இறந்துவிட்டார் என்ற செய்தியைப் பின்னரே அறிந்தார்.
இந்தியா 1947 ஆகத்து 15 இல் விடுதலை பெறும் வரை போராட்டங்களில் கலந்து கொண்டார்.

## மேற்கோள்

பகுப்பு:இந்திய விடுதலைப் போராட்ட வீரர்கள்
சாகித்தி பிங்காலி

**சாகித்தி பிங்காலி** (Sahithi Pingali) என்பவர் கர்நாடக மாநிலத்தின் பெங்களுருவைச் சேர்ந்த மாணவி ஆவார். ஐக்கிய அமெரிக்காவின் மாசசூசெட்சு மாகாணத்தில் உள்ள கேம்பிரிட்சு நகரில் அமைந்துள்ள மாசசூசெட்சு தொழில்நுட்பக் கல்வி நிலையம் சர்வதேச அறிவியல் மற்றும் பொறியியல் கண்காட்சியில் சாகித்தி பிங்காலியின் ஒட்டுமொத்த இரண்டாம் இடத்தைப் பாராட்டும் விதமாக பால் வெளியில் உள்ள ஒரு சிறிய கோள் ஒன்றிற்கு சாகித்தி பிங்காலியின் பெயரைச் சூட்டியுள்ளது.

சாகித்தி பிங்காலி பெங்களூரு இன்வென்சர் அகாதெமியில் பயின்றவர். இவர் இன்டெல் சர்வதேச அறிவியல் மற்றும் பொறியியல் கண்காட்சியில் (ISEF)  "நன்னீர் நீர்ப்பிடிப்புப் பகுதிகளில் மாசுபாட்டைக் கண்காணிப்பதற்கு பலவித சேவைகளைப் இணைய உதவியோடு பெறும் முறையைப் (crowdsourcing) பயன்படுத்தும் ஒரு புதுமையான அணுகுமுறை" (An Innovative Crowdsourcing Approach to Monitoring Freshwater Bodies) என்ற தனது ஆய்வறிக்கையைப் பதிவு செய்திருந்தார். இன்டெல் சர்வதேச அறிவியல் மற்றும் பொறியியல் கண்காட்சியானது உலக அளவிலான கல்லுாரிக்குச் செல்வதற்கு முன் பருவத்தில் உள்ள மாணவர்களுக்கான பெருமைமிகு கண்காட்சியாகும். இந்தப் போட்டியில் இறுதிப்போட்டிக்குத் தகுதி பெற்ற 2000 நபர்களில் சாகித்தி பிங்காலியும் ஒருவர். இவர் இந்தப் போட்டியின் இறுதியில் முதல் 3 விழுக்காடு வெற்றியாளர்களில் ஒருவராகவும், புவி மற்றும் சுற்றுச்சூழல் அறிவியல் பிரிவில் ஒட்டுமொத்த இரண்டாம் இடத்தையும் பெற்றார்.

## விருதுகள்
இந்த ஆண்டு தொடக்கத்தில் ஐக்கிய அமெரிக்காவின் ஹூஸ்டன் நகரில் நடந்த ISWEEEP  (International Sustainable World Engineering Energy Environmental Project - சர்வதேச வளங்குறையா உலக பொறியியல் ஆற்றல் சுற்றுச்சூழல் திட்டம்) அமைப்பால் நடத்தப்பட்ட ஒலிம்பியாட் போட்டியில் வர்துார் ஏரி தொடர்பாான ஆய்வறிக்கைக்காக தங்கப் பதக்கம் கிடைத்தது. கடந்த ஆண்டு புனேயில் நடைபெற்ற ஐஆர்ஐஎஸ் அறிவியல் கண்காட்சியில் வளரும் நாடுகளில் ஏரிகளைக் கண்காணிப்பதற்கான புதிய அணுகுமுறை என்ற தலைப்பிலான ஆய்வறிக்கைக்கு மிகச்சிறந்த விருதினைப் பெற்றார்.

## மேற்கோள்கள்


பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
பகுப்பு:சாதனையாளர்கள்
ஞானப்பிரகாச சுவாமிகள்

**ஞானப்பிரகாச சுவாமிகள்** 16-ஆம் நூற்றாண்டில் வாழ்ந்த புலவர். யாழ்ப்பாணம், திருநெல்வேலியைச் சேர்ந்தவர். சிதம்பரத்தில் வாந்தவர். சமற்கிருதத்திலும், தமிழிலும் பெரும் புலமை பெற்றவர். பல நூல்களை எழுதியுள்ளார். யாழ்ப்பாணம் ஆறுமுக நாவலர் இவரது மரபில் பிறந்தவர் ஆவார்.

போர்த்துக்கீசர் ஆட்சிக் காலத்தில் யாழ்ப்பாணத்தவர்கள் ஒவ்வொருவரும் போர்த்துக்கீச ஆட்சியாளருக்கு ஒவ்வொரு நாளும், ஒரு பசுவைக் கொடுக்க வேண்டும் என்று வற்புறுத்தப்பட்டனர். "பசுவைக் கொல்லுதலால் தமக்குப் பாவம் வந்தெய்தும்" எனப் பயந்து இரவோடிரவாக யாழ்ப்பாணத்தில் இருந்து புறப்பட்டு சிதம்பரத்துக்குச் சென்றார். அங்கு சிறிது காலம் தங்கிய பின்னர், வங்காளம் (கௌட தேசம்) சென்றார். அங்கு வடமொழி பயின்ற பின் தமிழகம் திரும்பி வந்து திருவண்ணாமலை ஆதீனத்தில் சந்நியாசம் பெற்றார்.

திருவண்ணாமலையில் இருந்து பின்னர் சிதம்பரம் வந்தார். இங்கு அவர் பௌஷ்கர ஆகம விருத்தி, சிவஞானபோத விருத்தி ஆகிய நூல்களுக்கு உரை எழுதினார். சித்தாந்த சிகாமணி, பிரமாண தீபிகை, பிரசாத தீபிகை, அஞ்ஞான விவேசனம், சிவயோகசாரம், சிவயோக ரத்னம், சிவாகமாதி மாகான்மிய சங்கிரகம் போன்ற நூல்களை சமற்கிருதத்திலும், சிவஞான சித்தியார் உரை என்ற நூலைத் தமிழிலும் எழுதினார்.

ஞானப்பிரகாச சுவாமிகள் சிதம்பரத்தில் *ஞானப்பிரகாசம்* என்னும் குளத்தினை வெட்டிக் கட்டுவித்தார். சிதம்பரத்திலேயே இவர் காலமானார்.

## மேற்கோள்கள்

பகுப்பு:ஈழத்துப் புலவர்கள்
பகுப்பு:யாழ்ப்பாண மாவட்ட மக்கள்
பகுப்பு:17-ஆம் நூற்றாண்டு மக்கள்
நுண்ணுயிர்கட்டு-அணுகத்தக்க கார்போவைதரேட்டுகள்

**நுண்ணுயிர்கட்டு-அணுகத்தக்க கார்போவைதரேட்டுகள்** (*Microbiota-accessible carbohydrates*, MACs) எனப்படுபவை ஓம்புயிரிகளின் வளர்சிதை மாற்றத்தால் ஏற்படக்கூடிய சமிபாட்டை எதிர்க்கக் கூடிய கார்போவைதரேட்டுகள் ஆகும். ஆனால் இவை குடலில் உள்ள நுண்ணுயிரிகள் வளர உதவி செய்யும்  உணவுத் துகள்களாகும். மேலும் இவை வளர் சிதை மாற்றம் அடைந்து பயன் தரக்கூடிய சேர்மங்களாகிய சிறு வலை கொழுப்பு அமிலங்கள் உருவாக உதவி புரிகிறது. *[[நுண்ணுயிர்கட்டு]]-அணுகத்தக்க*  எனும் பதம் இந்த கார்போவைதரேட்டுகளின் வளர்சிதை உருமாற்ற பணியை ஆராய்வதற்கான ஒரு கருத்து உருவை கொடுத்துள்ளது. இங்கு உருமாற்ற பணி என்பது ஒரு குறிப்பிட்ட உணவு அல்லது கார்போவைதரேட்டு ஓம்புயிரியின் நுண்ணுயிர்த் தொகுதிக்கு பணி செய்ய கொடுக்கும் பங்களிப்பாகும்.

## மேற்கோள்கள்

பகுப்பு:கார்போவைதரேட்டுகள்
பகுப்பு:துப்புரவு முடிந்த திருவள்ளூர் மாவட்ட ஆசிரியர்கள் தொடங்கிய கட்டுரைகள்
பெரினிசு ஆபாட்

**பெரினிசு ஆபாட்**  (*Berenice Abbott*;  சூலை  17, 1898 – திசம்பர் , 1991)  என்பவர் அமெரிக்கப்  பெண்  நிழற்படக் கலைஞர் ஆவார். நியூயார்க்கில் உள்ள சிற்பங்கள், 1930 களின் நகர வடிவமைப்பு மற்றும் 1940-60 காலகட்டத்தில் நிகழ்ந்த அறிவியல் நிகழ்வுகள் ஆகியவற்றின் நிழற்படங்கள் இவருடைய படைப்புகள் ஆகும்.

## வாழ்க்கைக் குறிப்புகள்

ஓகியோவில் சுப்ரிங்பீல்ட் என்ற ஊரில் பிறந்தார். ஓகியோ மாநில பல்கலைக் கழகத்தில் பயின்றபோதிலும் படிப்பைத் தொடராமல் இடையிலேயே படிப்பை விட்டு விட்டார். சிற்பம் மற்றும் ஓவியம் கற்பதற்காக ஓகியோவிலிருந்து நியூயார்க்கு வந்தார். மாடலாக மாறிய இவர் சர்ரியலிச ஓவியரும் நவீன ஒளிப்படக் கலைஞருமான மெனரேவுக்கு மாடலாக இருந்தார்.

நியூயார்க்கு நகர கட்டடங்களையும் நகர்ப்புற வடிவமைப்பையும் தமது புகைப் படக் கருவியில் பதிவு செய்தார். பட நிலையம் ஒன்றைத் தொடங்கினார்.  எழுத்தாளர்கள், கலைஞர்கள், பணக்காரர்கள் போன்றோரைப் படம்பிடித்தார்.புகழ் பெற்ற எழுத்தாளர் ஜேம்ஸ் ஜோய்ஸ் இன் படம் இவரது படைப்புகளில் புகழ் பெற்ற ஒன்று ஆகும்.

ஆபாட் 1925 முதல் 1929 வரை பாரிசு நகரில் மே ரே என்ற நிழற்படக் கலைஞரிடம் உதவியாளராகப் பணி புரிந்தார். 1926 இல் தமது நிழற்படங்கள் கண்காட்சியை முதன்முதலாகத்  தனியாக  பாரிசில் நடத்தினார்.  அந்தக் காலத்துப் பெரிய கலைஞர்களின் படங்கள் அந்தக் கண்காட்சியில் இடம் பெற்றன.      

மேயினில் 1950 பிற்பகுதியில் ஒரு வீட்டை வாங்கினார். அங்கேயே நிலையாகத் தங்கினார்.  அங்கு பல இடங்களைப் பதிவு செய்து, நிழற்படத் தொகுப்பை நூலாக்கி வெளியிட்டார். இவர் திருமணம் செய்துகொள்ளவில்லை. 2000 ஆம் ஆண்டில் பன்னாட்டுப் புகழ் பெற்ற நிழற்படக்காரர்கள் வரிசையில் இவர் இடம் பெற்றார்.

## மேற்கோள்கள்

பகுப்பு:அமெரிக்கப் பெண்கள்
பகுப்பு:1898 பிறப்புகள்
பகுப்பு:1991 இறப்புகள்
சித்தியால அயிலம்மா

**சித்தியால அயிலம்மா** அல்லது **சாக்கிலி அயிலம்மா** (ஆங்கிலம்: Chityala Ailamma, தெலுங்கு: చకళి అనామ; 1919- 1985) என்பவர் இந்திய வீராங்கனை ஆவார். இவர் தெலுங்கானா புரட்சியின்போது நில உடைமையாளர் விசுணூர் தேசுமுக் என்கிற சமீன்தார் ராமச்சந்திர ரெட்டிக்கு எதிராகப் போர்க் கோடி உயர்த்திய மற்றும் துப்பாக்கி ஏந்தி போராடிய முதல் பெண்மணி ஆவார். 

## வாழ்க்கைக் குறிப்புகள்

இந்தியா, தெலுங்கானா மாநிலத்தில், வாரங்கல்  மாவட்டத்தில் உள்ள கிருட்டிணாப்புரம் என்ற சிற்றூரில் பிறந்த சித்தியால அயிலம்மா ஆந்திர மகாசபையிலும் பொதுவுடைமைக் கட்சியிலும் இணைந்தார். நிசாம் அரசுக்கு எதிராகச் செயல்பட்டார். பெரும் நிலங்களுக்குச் சொந்தக்காரர்களையும் அவர்கள் செய்த வல்லாண்மைச் செயல்களையும் எதிர்த்துச் செயல்பட்டார். இவருக்குச் சொந்தமாக இருந்த 4 ஏக்கரா நிலத்தை ராமச்சந்திர ரெட்டி என்ற சமீந்தார் பிடுங்க முயன்றபோது அவரை எதிர்த்து வென்றார். இவருடைய துணிச்சல் மிக்க செயல் பிற விவசாயிகளையும் விழிப்படையச் செய்தது.

## இதையும் காண்க
* தெலுங்கானாப் போரில் தீரமிகு பெண்கள்

## மேற்கோள்

பகுப்பு:தெலங்காணா நபர்கள்
பகுப்பு:1919 பிறப்புகள்
பகுப்பு:1985 இறப்புகள்
கவனம்

thumb|குவிக்கப்பட்ட கவனம்
**கவனம் **(Attention) என்பது ஒரு தகவல் அல்லது கூறின் தனித்த பகுதியின் மீதான தெரிந்தெடுக்கப்பட்ட  நடத்தை மற்றும் அறிதிறன் சார்ந்த செறிவு நிறைந்த ஒரு செயல்முறை ஆகும். இது அகவயத் தன்மை அல்லது புறவயத் தன்மை உடையதாகவும் கவனம் செலுத்தப்படக் கூடிய பொருளைத் தவிர சுற்றியுள்ள தெரிந்து கொள்ளக்கூடிய பொருட்கள் அல்லது கூறுகளைப் புறக்கணித்து கவனம் செலுத்தக் கூடிய பொருளின் மீது மட்டும் அதிகமான சிந்தனையைக் கொண்டிருக்கலாம். இது ஒரே சமயத்தில் தோன்றும் பல விதமான பொருட்கள் அல்லது தொடர் எண்ணங்களில் ஒன்றை மட்டும் தெளிவான மற்றும் விளக்கமான வடிவத்தை மனம் எடுத்துக் கொள்வதாகும். தொலை நோக்குதல், நனவின் செறிவு அதன் சாராம்சம். கவனம் என்பது வரையறுக்கப்பட்ட செயலாக்க வளங்களின் ஒதுக்கீடு எனவும் குறிக்கப்படுகிறது.

கவனம் என்பது கல்வி, உளவியல், நரம்பணுவியல், அறிவாற்றல் நரம்பு விஞ்ஞானம், மற்றும் நரம்புசார் உளவியல் ஆகிய புலங்களில் மிகவும் ஆய்வுக்குரிய களமாக உள்ளது. செயல்மிகு ஆய்வுகளின் களங்கள், கவனத்தை உருவாக்கும் புலனுணர்வு சார் குறிப்புகள் மற்றும் குறியீடுளின் மூலங்கள் மற்றும் பண்புகளை சரி செய்து அமைப்பதில் புலனுணர்வு நரம்பணுக்களில் தோன்றும் குறியீடுகள் மற்றும் செயல்படு நினைவாற்றல், விழிப்பு நிலை போன்ற இதர நடத்தை சார் அறிதிறன் செயல்முறைகள் மற்றும் கவனம் இவற்றுக்கிடையேயான தொடர்பு ஆகியவற்றின் மீதான ஆய்வுகளில் ஈடுபட்டு வருகின்றன. ஒப்பீட்டளவில் தற்காலத்திய ஆராய்ச்சிக் குழுக்கள், நரம்புசார் உளவியலுக்கு முந்தைய ஆராய்ச்சியை விரிவுபடுத்துகிறது, அதாவது, புறவழி மூளைக் காயம் மற்றும் கவனத்தின் மீதான அதன் விளைவுகள் தொடர்பான நோய்களுக்கான அறிகுறிகளைக் குறித்து ஆய்வுகளில் ஈடுபடுகின்றன. கலாச்சார மாற்றங்களுடனும் கவனமானது வேறுபடுகிறது.

கவனம் மற்றும் நனவு நிலை இவற்றுக்கிடையேயான தொடர்பானது மிகவும் சிக்கலானதாகும். உறவுகளானது, அவை நீண்டகால தத்துவார்த்த ஆய்வுக்கு உத்தரவாதம் அளித்துள்ளன. மனநலம் மற்றும் நனவு நிலையின் ஒழுங்கின்மை முதல் செயற்கை நுண்ணறிவு வரை கவனத்தின் தாக்கத்தைக் கொண்டிருப்பதால் அதன் ஆராய்ச்சி மற்றும் மேம்பாட்டுக்கான களங்கள் இருப்பதால் பழங்காலத்திலிருந்து இன்று வரை தொடர்ந்து முக்கியத்துவம் வாய்ந்ததாக உள்ளது.

## நவீன வரையறை மற்றும் ஆய்வுகள்
உளவியல் என்பது அறிவியல் புலத்தின் ஒரு பிரிவாக அறியப்படும் வரை கவனம் என்பது தத்துவவியல் களத்திலேயே படிக்கப்பட்டு வந்தது. இதன் காரணமாக, கவனம் தொடர்பான பல கண்டு பிடிப்புகள் தத்துவவியலாளர்களாலேயே மேற்கொள்ளப்பட்டுள்ளன. உளவியலறிஞர் சான் வாட்சன் என்பார் சுவான் லூயிசு விவேசுவை நவீன உளவியலின் தந்தை எனக் குறிப்பிடுகிறார். சுவான் லூயிசு விவேசு ஆன்மா மற்றும் வாழ்க்கை என்ற பொருள்படும் ”டி அனிமா எட் விடா” என்ற நுாலை எழுதியுள்ள காரணத்தால் அவரை சான் வாட்சன் இவ்வாறு சிறப்பு செய்கிறார். இந்த நுாலில் விவேசு அனுபவ ஆய்வின் முக்கியத்துவத்தை முதன் முதலில் அங்கீகரித்தவராகிறார். விவேசு “நினைவு“ தொடர்பான  தனது ஆய்வில் துாண்டல்களுக்கு மிக நெருக்கமாக உள்ள அல்லது துாண்டல்களுக்கு மிக அதிகமாக துலங்கலை வெளிப்படுத்தக் கூடிய நபர்கள் பொருட்கள் அல்லது தகவல்களை மிக அதிக காலத்திற்கு நினைவில் வைத்துக் கொள்வார்கள் எனக் கூறியுள்ளார்.

## மேற்கோள்கள்

பகுப்பு:உளவியல்
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
பகுப்பு:கல்வி உளவியல்
மோசின் ரசா

**மோசின் ரசா** என அழைக்கப்படும்  சையத் மோசின் ரசா நாக்வி (, 15 சனவரி 1968) என்பவர் உத்தரப் பிரதேசத்தைச் சேர்ந்த ஓர் அரசியல்வாதி ஆவார். இவர் உத்தரப் பிரதேச சட்டமன்ற மேலவை உறுப்பினர் ஆவார்.   இவர் பாரதிய சனதா கட்சியின் உத்தரப் பிரதேச மாநில அமைச்சரவையில் அமைச்சராக இருக்கிறார். இசுலாம் மதத்தைச் சேர்ந்த உத்தரப் பிரதேச அமைச்சர் இவர் ஒருவரே ஆவார். 

## வாழ்க்கைக் குறிப்புகள்

உத்தரப்பிரதேசத் தலைநகர் லக்னோவில் மோசின் ரசா பிறந்தார். இவர் பெரும் நிலஉடைமையாளர் பரம்பரையில்,  சியா முசுலீம் குடும்பத்தில் பிறந்தார். இவருடைய முன்னோர்கள் சபிபுர் என்ற ஊரைச் சேர்ந்தவர்கள். 
மட்டைப் பந்தாட்டத்தில் ஆர்வம் உள்ளவர்.  ரஞ்சி டிராபி போட்டியில் உத்தரப் பிரதேசம் சார்பாக விளையாண்டார். திரைப்படத் தொழில், தொலைக்காட்சித் தொடரில் நடித்தல், மாடெல்லிங் செய்தல் போன்றவற்றில் ஈடுபட்டார். நீம் கா பேட்  என்ற இவர்  நடித்த நாடகம்  தூர்தர்சன் தொலைக்காட்சியில் ஒளிபரப்பானது.  1995 ஆம் ஆண்டில் 'லக்னோ இளவரசர்' என்ற பட்டத்தைப் பெற்றார்.

## அரசியல் பணிகள்

1999 ஆம் ஆண்டில் மோசின் ரசா  காங்கிரசுக் கட்சியின் விளையாட்டுப் பிரிவின் தலைவராக ஆனார். சில உள் பிரச்சினைகளால் விலகினார். 2010 இல் சபீபுர் விகாஸ் மஞ்சு என்ற ஓர் அமைப்பைத் தொடங்கினார். அரசியலில் ஈடுபாட்டுடன் இயங்கினார். 2014 இல் மக்களவைத் தேர்தலுக்கு முன்பாக பாரதிய சனதா கட்சியில் இணைந்தார். 2016 ஆம் ஆண்டில் பா.ச.க. வின் செய்தித் தொடர்பாளர் என்ற பொறுப்பை ஏற்றார்.

2017 ஆம் ஆண்டில் உத்தரப் பிரதேச சட்டமன்றத் தேர்தலில் பா.ச.க. வென்று   யோகி ஆதித்தியநாத் முதலமைச்சர் ஆனார். ஆனால் இந்தத் தேர்தலில் பா.ச.க.சார்பாக இசுலாமிய வேட்பாளரை நியமிக்கவில்லை. இருப்பினும் மோசின் ரசா  உத்தரப் பிரதேச அமைச்சரவையில் சிறுபான்மையினர் நலத்துறை அமைச்சராக நியமிக்கப்பட்டார். 
 

## மேற்கோள்

பகுப்பு:உத்தரப் பிரதேச அரசியல்வாதிகள்
பகுப்பு:1968 பிறப்புகள்
பகுப்பு:பாரதிய ஜனதா கட்சி அரசியல்வாதிகள்
மின்கடத்தம்

மின்னோட்டம் என்பது மின்னூற்றுக்குக் குறுக்கே இணைக்கப்படும் பொருட்களிலுள்ள கட்டறு எதிர்மங்களின் கடப்பு மேனி. இவ்வாறு பொருட்கள் அவ்வவற்றின் கட்டறு எதிர்மங்களைக் கடத்து தன்மையை அவ்வப்பொருளின் கடத்தம் என்கிறோம். தூய பொன்மங்கள் அனைத்தும் கடத்திகளே. அவற்றில் ஏராளமான கட்டறு எதிர்மங்கள் காணப்படுகின்றன.மிகச்சிறு மின்னழுத்தநிலை வேறுபாடு கொண்ட மின்னூற்றுக்குக் குறுக்கே இத்தகைய பொன்மங்களில் ஏதாவது ஒன்றை இணைத்தாலும் மிகப்பெரிய அளவில் மின்னோட்டம் நிகழும். ஆயினும் மின்னமைப்புகளில் இவ்வளவு மின்னோட்டம் தேவை படுவது இல்லை. மேலும், மின்னோட்டத்தின் அளவை நாம் விரும்பிய அளவிற்குக் கட்டுப்படுத்தவேண்டிய தேவையும் உள்ளது. பொன்மச் சேர்வைகளில் தூயபொன்களில் உள்ளதைவிட மிகக்குறைந்த அளவு கட்டறு எதிர்மங்கள் உள்ளதால் இவற்றின் கடத்துதன்மை தூயபொன்களின் கடத்துதன்மையைவிடக் குறைவாக இருக்கும். அதனால் இத்தகைய பொன்மச் சேர்வைகளை மின்னூற்றுக்குக் குறுக்கே இணைத்தால் மின்னோட்டம் குறைந்த அளவிலேயே நிகழும். அதனால் மின்னமைப்புகளில் தூய பொன்மங்களை இணைப்புகளுக்கும் பொன்மச் சேர்வைகளை மின்னோட்டத்தின் அளவைக் கட்டுப்படுத்தவும் பயன்படும். பொருளின் தன்மை, பொருளின் குறுக்குப் பரப்பளவு, பொருளின் நீளம் ஆகியவற்றைப் பொறுத்து பொருள்களின் கடத்தம் மாறுபடுகிறது.

## கடத்திப்பொருளின் தன்மை
கடத்தியின் பொருளுக்கு ஏற்ப அதிலுள்ள கட்டறு எதிர்மங்களின் எண்ணிக்கை இருக்கும். ஒரு பரப்பு மீட்டர் குறுக்களவும் ஒரு மீட்டர் நீளமும் உள்ள ஒரு கடத்தியில் உள்ள கட்டறு எதிர்மங்களின் எண்ணிக்கையை அடிப்படையாகக் கொள்கிறோம். இதனைப் பொருளின் கடத்துமை என்கிறோம். ஒரு கடத்தியின் கடத்தம் அக்கடத்தப்பொருளின் கடத்துமைக்கு நேர்ப் பொருத்ததில் இருக்கும்.

## கடத்திப் பொருளின் குறுக்குப்பரப்பளவு
கடத்திப் பொருளின் குறுக்குப்பரப்பளவு மிகுந்தால் கட்டறு எதிர்மங்களின் எண்ணிக்கை மிகுவதும் குறுக்குப் பரப்பளவு குறைந்தால் கட்டறு எதிர்மங்களின் எண்ணிக்கை குறைவதும் இயல்பு. கடத்தியின் கடத்தம் அக்கடத்திப் பொருளின் குறுக்குப் பரப்பளவிற்கு நேர் பொருத்தத்தில் இருக்கும்.

## கடத்திப் பொருளின் நீளம்
கடத்திப் பொருளின் நீளம் மிகுந்தால் கட்டறு எதிர்மங்களின் எண்ணிக்கை மிகுவதும் நீளம் குறைந்தால் கட்டறு எதிர்மங்களின் எண்ணிக்கை குறைவதும் இயல்பு. மின்னோட்டத்திற்குக் காரணமாக அமைவது கட்டறு எதிர்மங்களின் ஓட்டமே. இந்தக் கட்டறு எதிர்மங்களின் ஓட்டத்திற்குக் காரணமாய் அமைவது மின்னூற்றின் மின்னழுத்தநிலை வேறுபாட்டால் தோன்றும் விசையே. கடத்திப் பொருளின் நீளம் மிகுந்தால் இந்தக் கட்டறு எதிர்மங்களுக்கும் மின்னழுத்தநிலை வேறுபாட்டால் தோன்றும் விசைக்கும் உள்ள சராசரி தொலைவு குறைந்து விடும். நீளம் குறைந்தால் அதன் சராசரி தொலைவு அதிகரித்துவிடும். எனவே கடத்திப் பொருளின் நீளம் மிகுந்தால் மின்னோட்டம் குறைவதும் நீளம் குறைந்தால் மின்னோட்டம் மிகுவதும் நிகழ்கின்றன. கடத்தியின் கடத்தம் அக்கடத்திப் பொருளின் நீளத்திற்கு எதிர் பொருத்தத்தில் இருக்கும்.

## உசாத்துணைகள்

பகுப்பு:மின்னியல்
கொடுக்குச் செடி ஜென்லிசியா

*ஜென்லிசியா ரிப்பன்ஸ்*  என்ற ஒரே ஒரு செடி மட்டும் இந்த இனத்தில் உள்ளது. இது மிகச்சிறிய **பூச்சியை உண்ணும் தாவரமாகும்**.

### வளரியல்பு

இது ஆழமற்ற **நீரில் வாழ்கிறது**. இதன் அடிப்பகுதியில் மட்டத்தண்டு கிழங்கு உள்ளது. இதில் வெர் இல்லை. இச்செடி நீரின் அடிப்பகுதியில் வளர்கிறது. ஆனால் பூக்கள் நீருக்கு மேலே வருகிறது. மட்டத்தண்டு கிழங்கை ஒட்டி அடிப்பகுதியில் இலைகள் ரோஜாப்பூ இதழ் அடுக்கில் அமைந்துள்ளன. இதில் இரண்டு வகையான இலைகள் கரண்டி வடிவத்தில் இருக்கும். மற்றொரு வகை இலை பூச்சியைப் பிடிக்கும் பொறியாக செயல்படுகிறது. பூச்சியைப் பிடிக்கும் குழாய் வடிவ இலைகள் நேரடியாக மட்டத் தண்டு கிழங்கோடு இணைந்து இருக்கும். இது நீரின் கீழே தொங்கி கொண்டு இருக்கும். இந்த இலைகள் மிகச் சிறியதாகு 1 செ.மீ. நீளம் மட்டுமே உடையது. இதன் அடிப்பகுதியில் சிறிய காம்பு கெட்டியாக இருக்கும். இதன் மையப் பகுதி ஊதிப்போய் பை போல் இருக்கும். இதன் மேல் பகுதி இரண்டாக பிரிந்து கை போல் காணப்படும். இந்தக் குழாய் வடிவ சாடி மேல் நாடுகளில் ஈல் (விலாங்கு மீன்) என்ற ஒரு வகை மீனைப் பிடிக்க பயன்படும் பொறி போலிருக்கும். இந்த இலைகள் நண்டின் முன் பகுதியில் நீட்டிக்கொண்டிருக்கும் கொடுக்குபோல் உள்ளது. இந்த கைகள் சுருள்போல் முறுக்கிக் கொண்டு இருக்கும். இந்த கைகளின் மேல் பகுதியில் மிகச்சிறிய துவாரங்கள் இருக்கும்.

### பூச்சிகளை செரித்தல்
 
குழாயின் மேல்பகுதியில் பல சுரப்பிகள் உள்ளன. இதில் தேன் போன்ற ஒட்டக்கூடிய திரவம் சுரக்கிறது. பையின் உள்பகுதியில் பல முடிகள் கீழ்நோக்கி வளைந்து இருக்கும். இதற்கு கீழே பூச்சிகளை செரிக்கக் கூடிய சீரண சுரப்பிகள் உள்ளன. துவாரத்தின் வழியாக உள்ளே செல்கின்ற பூச்சிகள் பையின் அடியில் உள்ள சீரண சுரப்பிகளால் சுரக்கப்படும் செரிப்பு நீரால் செரிக்கப்படுகிறது.

### காணப்படும் பகுதிகள்

பெரும்பாலான செடிகள் பிரேசில் நாட்டில் வளர்கிறது. மற்றவை தென் அமெரிக்காவில் வளர்கிறது. இவற்றில் பெரும்பாலான செடிகள் 
சதுப்புகளிலும், நீர் ஆழமில்லாத பகுதிகளில் வளர்கிறது

### மேற்கோள்கள்
 || அறிவியல் வெளியீடு  || ஜூன் 2001

பகுப்பு:ஊனுண்ணித் தாவரங்கள்
பகுப்பு:நீர்த் தாவரங்கள்
பகுப்பு:ஒன்றிணைக்க வேண்டிய தாவரவியல் கட்டுரைகள்
தொடர் இணைப்பு மற்றும் பக்க இணைப்பு மின்வழிகள்

## தொடர் இணைப்பு மின்வழிகள்
ஒவ்வொரு மின்னுறுப்புக்கும் இரண்டு முனைகள் உண்டு. ஒரு முனையைத் தலை அல்லது தொடக்கம் என்றும், மறுமுனையை வால் அல்லது முடிவு என்றும் கூறுவர். இரண்டு அல்லது இரண்டிற்கும் மேற்பட்ட மின்னுறுப்புகளைத் தொடர்பாக இணைக்க வேண்டுமாயின் முதலுறுப்பின் வாலை இரண்டாம் உறுப்பின் தலையுடனும், இரண்டாம் உறுப்பின் வாலை மூன்றாம் உறுப்பின் தலையுடனும் இணைத்தல் வேண்டும். இப்போது இம்மூன்று உறுப்புகளும் ஒரு தலையும் ஒரு வாலும் கொண்ட ஒரே உறுப்பு போலவே தோன்றும். இத்தொடர் இணைப்பின் தலை முனையை மின்னூற்றின் நேர்முனையுடனும் இத்தொடர் இணைப்பின் வால் முனையை மின்னூற்றின் எதிர்முனையுடனும் இணைத்து விடுவோமாயின் ஒரு தொடர் இணைப்பு மின்வழி கிடைக்கும்.

## பக்க இணைப்பு மின்வழிகள்
இரண்டு அல்லது இரண்டிற்கும் மேற்பட்ட மின்தடைகளைப் பக்க இணைப்பில் இணைக்க வேண்டுமாயின், எல்லாத் தடைகளின் தலைகளும் எல்லா தடைகளின் வால்களும் ஒன்றாகவும் இணைக்கப்பட வேண்டும். எல்லா மின்தடைகளும் ஒரே தலையும் ஒரே வாலும் கொண்ட ஒரு மின்தடை போலவே தோன்றும். இப்பக்க இணைப்பின் தலை முனையை மின்னூற்றின் நேர்முனையுடனும் இப்பக்க இணைப்பின் வால் முனையை மின்னூற்றின் எதிர்முனையுடனும் இணைத்து விடுவோமாயின் ஒரு பக்க இணைப்பு மின்வழி கிடைக்கும்.

## உசாத்துணைகள்

பகுப்பு:அறிவியல்
பகுப்பு:இயற்பியல்
ஆர். கே. சண்முகம் (கதாசிரியர்)

**ஆர். கே. சண்முகம்** (1930 - செப்டம்பர் 12, 2017) தமிழகத்தைச் சேர்ந்த எழுத்தாளரும், கதாசிரியரும், திரை வசனகர்த்தாவும் ஆவார்.

## வாழ்க்கைச் சுருக்கம்
1930ம் ஆண்டு நாகப்பட்டினத்தில் பிறந்த இவர், இயக்குநர் பி. ஆர். பந்துலுவிடம் உதவியாளராய் இருந்து, சாண்டோ சின்னப்பா தேவரின் ஆயிரத்தில் ஒருவன் திரைப்படத்தில் வசனகர்த்தாவாக அறிமுகமாகி தொடர்ந்து எம். ஜி. ஆரின் பெரும்பாலான திரைப்படங்களுக்கும், சிவாஜி கணேசன் நடித்த கர்ணன், கப்பலோட்டிய தமிழன், வீரபாண்டிய கட்டபொம்மன் போன்ற திரைப்படங்களுக்கும் வசனகர்த்தாவாக பணிபுரிந்தார்.

1980 இல் இவருக்கு தமிழக அரசு கலைமாமணி விருதை வழங்கிக் கௌரவித்தது. தமிழக முன்னாள் முதல்வர் எம். ஜி. ஆர் சென்னை லாயிட்ஸ் சாலையிலுள்ள ஒரு வீட்டை அன்பளிப்பாக வழங்கியிருந்தார்.

## மேற்கோள்கள்

பகுப்பு:1930 பிறப்புகள்
பகுப்பு:2017 இறப்புகள்
பகுப்பு:தமிழ்த் திரைப்பட வசன ஆசிரியர்கள்
பகுப்பு:கலைமாமணி விருது பெற்றவர்கள்
பகுப்பு:தமிழக எழுத்தாளர்கள்
பகுப்பு:நாகப்பட்டினம் மாவட்ட மக்கள்
எட்வினா மவுண்ட்பேட்டன்

**எட்வினா மவுண்ட்பேட்டன்**  (Edwina Cynthia Annette Mountbatten, Countess Mountbatten of Burma née Ashley; 28 நவம்பர்  1901 – 21 பிப்பிரவரி  1960)   என்பவர் மவுண்ட்பேட்டன் பிரபுவின் மனைவி ஆவார்.  மவுண்ட்பேட்டன் பிரபு இந்தியாவின் வைசிராயாகப் பதவி வகித்த காலத்தில் எட்வினா வைசிராயினியாக இந்தியாவில் வாழ்ந்து வந்தார்.

## வாழ்க்கைக் குறிப்புகள்
### திருமணம்
எட்வினாவின் தந்தை  அரசியல்வாதியும், நாடாளுமன்ற உறுப்பினரும், பெரும் செல்வந்தருமான   வில்ப்ரெட் வில்லியம் ஆஸ்லி ஆவார். இவருடைய மூதாதையர் பிரபுக்கள் வழியினர் ஆவர்.
எட்வீனா 1920 இல்  லூயி மவுண்ட்பேட்டனைச் சந்தித்தார். இவர்களுடைய திருமணம் 1922 சூலை 18 இல் நடந்தது. திருமணத்தில் 8000 பேர் கலந்து கொண்டார்கள். பல அரசக்  குடும்பங்கள் இத் திருமணத்தில் கலந்து கொண்டன.

### இந்தியாவில்

இந்திய விடுதலை பெற்ற காலகட்டத்திலும், இந்தியா பாக்கிசுத்தான் பிரிவினையின் போதும் எட்வினாவின் பங்களிப்புகள் வரலாற்றில் குறிக்கத்தக்கன. 
இரண்டாம் உலகப்போர் நிகழ்ந்தபோது, போரினால் பாதிக்கப்பட்டோருக்குத் தம்மால் ஆன  உதவிகளைச்   செய்ய வேண்டும் என எண்ணினார். 1942 இல் செயின்ட் ஜான் ஆம்புலன்ஸ் பிரிகட் மேற்பார்வையாளராக அமர்த்தப்பட்டார். 1945 இல் தி கிழக்கு ஆசியாவில் போர்க் கைதிகளின் மறு வாழ்வு பணிகளுக்கு உதவி செய்தார். 1943 இல் சிபிஈ என்ற விருதும் 1946 இல் ராயல் விக்டோரியன் ஆர்தர் விருதும் இவருக்கு வழங்கப்பட்டது. அமெரிக்கன் செஞ்சிலுவைப் பதக்கமும்  இவருக்குக் கிடைத்தது.

## மேற்கோள்கள்

## வெளியிணைப்புகள்

* Tribute & Memorial website , MountbattenofBurma.com]. Retrieved 2 July 2017.

பகுப்பு:1901 பிறப்புகள்
பகுப்பு:1960 இறப்புகள்
பகுப்பு:பிரித்தானியப் பெண்கள்
சோசப்பு பிரோசு டிட்டோ

**சோசப்பு பிரோசு டிட்டோ** ( Josip Broz Tito  7 மே 1892 -4 மே 1980) என்பவர் யுகோசுலாவியா நாட்டின் அரசியல்வாதி, பொதுவுடைமையாளர், மற்றும்  அரசின் தலைவர் ஆவார். 1943 ஆம் ஆண்டு முதல் அவரது இறுதிக்காலம் வரை பல்வேறு அரசியல் பணிகளில் ஈடுபட்டவர். டிட்டோ அணிசேரா நாடுகள் அமைப்பில் முக்கியப் பங்கு வகித்து இருந்தார். இந்தியப் பிரதமர் சவகர்லால் நேரு, எகிப்தின் நாசர், இந்தோனேசியாவின் சுகர்ணோ ஆகியோருடன் இணைந்து இயங்கியவர். நன்மைகள் செய்யும் ஏதேச்சத் தலைவர் என்று மதிக்கப்பட்டார்.

## வாழ்க்கைக் குறிப்புகள்

டிட்டோ குரோசியாவுக்கு அருகில் ஒரு சிற்றூரில்  ஏழை   விவசாயக் குடும்பத்தில் பிறந்தார். உரோமன் கத்தோலிக்க முறையில் வளர்ந்தார். எட்டாவது அகவையில் பள்ளியில் சேர்ந்து படித்தார். நான்கு ஆண்டுகளே பள்ளியில் படித்தார்.  பின்னர் மெக்கானிக் வேலையில் சேர்ந்து பணி செய்தார்.  முதலாம் உலகப் போர் நடந்த கால கட்டத்தில்  1913 இல் ஆத்திரியா அங்கேரி இராணுவத்தில் சேர்ந்தார்.  செர்பியாவுக்கு எதிரான போரில் காயமுற்று இரசியப் படையால் பிடிக்கப்பட்டார். அப்போது மருத்துவமனையில் இருந்தபோது போல்செவிக் கொள்கை பற்றி அறிய வாய்ப்பு இவருக்குக் கிடைத்தது.

## மேற்கோள்

பகுப்பு:1892 பிறப்புகள்
பகுப்பு:1980 இறப்புகள்
பகுப்பு:குரோவாசிய அரசியல்வாதிகள்
டிட்டோ
பகுப்பு:பனிப்போர்
பகுப்பு:பொதுவுடமைவாதிகள்
ஆ. சிவசுப்பிரமணியன்

**ஆ. சிவசுப்பிரமணியன்** (https://en.wikipedia.org/wiki/A._Sivasubramanian A. Sivasubramanian) தமிழகத்தின் மிக முக்கியமான பண்பாட்டு ஆய்வாளராவார். பேராசிரியர், ஆய்வாளர், எழுத்தாளர் என பன் முகங்களுடன் சமூகவியல், நாட்டுப்புறவியல், பண்பாட்டியல் துறைகளில் இவர் இயங்கி வருகிறார்.

## தொழில்
1967 இல் அண்ணாமலைப் பல்கலைக்கழகத்தில் புலவர் பட்டம் பெற்ற இவர், அதேஏ ஆண்டு தூத்துக்குடி வ.உ.சி கல்லூரியின் தமிழ்த் துறையில் பணியில் சேர்ந்து தமிழ்ப் பேராசிரியராக உயர்ந்தார். 2001 ஏப்ரலில் ஓய்வு பெறும் வரை அதே கல்லூரியில் பணிபுரிந்தார். தமிழ் ஆசிரியராக வாழ்கையைத் தொடங்கிய இவர் தமிழ்ச்சமுகத்தின் பண்பாட்டு அசைவுகளை அவதானித்தும் ஆவணப்படுத்தபவராக பரிணமித்தார். சமூக அறிவியல் கூட்டிணைவு அமைப்பின் ஒரு பங்களிப்பாளரும் ஆவார்.

## பணிகள்
தென் தமிழ்நாட்டின் நாட்டுப்புறக் கதைகள், பாடல்கள், வழக்காறுகள் போன்றவற்றை ஊர்வூராகத் திரிந்து சேகரித்தார். இவருடைய ஆராய்ச்சிப் பணிகள் கள ஆயவை முதன்மையாக கொண்டவையாக இருந்தன.

## விருதுகள்
அமெரிக்கத் தமிழர்களின் ’விளக்கு’ இலக்கிய அமைப்பின் 23வது  “புதுமைப்பித்தன் நினைவு” விருது  எழுத்தாளர்  ஆ. சிவசுப்பிரமணியனுக்கு 2018 ஆம் ஆண்டு வழங்கி சிறப்பிக்கப்பட்டது. இவர் எழுதிய ஆஷ் கொலையும் இந்தியப் புரட்சி இயக்கமும் என்ற நூலுக்கு தமிழ் இலக்கியத் தோட்டத்தின் விருது வழங்கப்பட்டது.

## படைப்புகள்
### நூல்கள்
* பொற்காலங்கள் – ஒரு மார்க்சிய ஆய்வு (1981)
* அடிமை முறையும் தமிழகமும் (1984)
* வ.உ.சியும் முதல் தொழிலாளர் வேலை நிறுத்தமும் (1986,2012)
* ஆஷ் கொலையும் இந்தியப் புரட்சி இயக்கமும் (1986, 2009)
* மந்திரமும் சடங்குகளும் (1988,1999,2010,2013)
* பின்னி ஆலை வேலைநிறுத்தம் (1921,1990)(இணையாசிரியர் ஆ.இரா. வேங்கடாசலபதி)
* எந்தப் பாதை (2000)
* வ.உ.சி. ஓர் அறிமுகம் (2001)
* கிறித்தவமும் சாதியும் (2001,2001,2003,2006,2011)
* தமிழ் அச்சுத்தந்தை அண்டிரிக் அடிகளார் (2003)
* தமிழகத்தில் அடிமை முறை (2005,2007 மார்ச்சு,2007நவம்பர், 2010,2012
* நாட்டார் வழக்காற்றியல் அரசியல் (2006)
* பஞ்சமனா பஞ்சயனா (2006)
* தோணி (2007)
* கிறிஸ்தவமும் தமிழ்ச்சூழலும் (2007,2012)
* கோபுரத் தற்கொலைகள் (2007)
* வரலாறும் வழக்காறும் (2008,2010)
* ஆகஸ்ட் போராட்டம் (2008)
* வரலாற்றுப் பொருள்முதல்வாதம்-ஓர் அரிச்சுவடி (2008)
* உப்பிட்டவரை… (2009)
* இனவரைவியலும் தமிழ் நாவல்களும் (2009)
* பண்பாட்டுப் போராளி- நா.வானமாமலை (2010)
* படித்துப் பாருங்களேன்…. (2014)
* பனை மரமே! பனை மரமே!
* இஸ்லாமியர் குறித்த வரலாற்றுத் திரிபுகள்
* பிள்ளையார் அரசியல்
* தமிழக நாட்டுப்புறப் பாடல்கள் களஞ்சியம் (10 தொகுதிகள்)
* தமிழக நாட்டுப்ப்றக் கதைக் களஞ்சியம் (10 தொகுதிகள்)

## மேற்கோள்கள்


பகுப்பு:தமிழ் சமூகவியலாளர்கள்
பகுப்பு:தமிழர் நாட்டுப்புறவியல் ஆய்வாளர்கள்
திருப்பதிசாரம் - 1

**திருப்பதிசாரம் - 1** *(TPS 1)* எனப்படும் இந்த நெல் வகை, தமிழகத்தின் புதிய நெல் வகையாகும். **[[ஐ ஆர் 8 (நெல்)|ஐ ஆர் - 8]]** மற்றும் **கட்டிச் சம்பா**  போன்ற நெல் வகைகளை ஒன்றிணைத்து உருவாக்கப்பட்ட நெல் இரகமாகும்.

## வெளியீடு
இந்த நெல் இரகத்தை, தமிழ்நாடு வேளாண்மைப் பல்கலைக்கழகத்தின் (*TNAU*) கீழ் இயங்கிவரும், கன்னியாகுமரி மாவட்டத்தின் திருப்பதிசாரம் எனும் பகுதியில் அமைந்துள்ள வேளாண்மை ஆராய்ச்சி நிலையம் *(ARS)* 1985 ஆம் ஆண்டு வெளியிட்டது.

## இவற்றையும் காண்க
* இயற்கை வேளாண்மை
* வேளாண்மை

## சான்றுகள்

பகுப்பு:நெல் வகைகள்
பகுப்பு:தமிழ்நாட்டின் நெல் வகைகள்
எதிர் காந்தப் பொருட்கள்

சில பொருட்கள் வெட்ட வெளியை விட சற்றே குறைந்த அளவு காந்த ஊடுமை பெற்றிருக்கும். அவற்றை எதிர்காந்தப் பொருட்கள் என வழங்குவர். பிசுமத்து, வெள்ளி, செம்பு, நீர், காற்று ஆகியவை எதிர்க்காந்தப் பொருட்களுக்கு சான்று. வெட்ட வெளியை விட சற்றே மிகுந்த அளவு காந்த ஊடுமை பெற்ற பொருட்களே துணைக் காந்தப் பொருட்கள். மேலும் சில பொருட்கள், வெட்ட வெளியை விட பல மடங்கு அதிக காந்த ஊடுமை பெற்றிருக்கும். அவையே இருப்புக் காந்தப் பொருட்கள் எனப்படும். இதன்படியே காந்தப் பொருட்கள் வகைபடுத்தப் படுகின்றன.

## எதிர் காந்தப் பொருட்களின் காந்தப்புலம்
ஓரணுவின் எதிர்மங்களில் தற்சுழற்சி, நீள் வட்டப்பாதை சுழற்சி ஆகியவற்றின் நிகரக் காந்த விளைவே அவ்வணுவின் காந்தத் தன்மையைத் தீர்மானிகிறது. ஓரணுவின் எதிர்மங்களின் சுழற்சிகளின் நிகரக் காந்த விளைவு சுழியாக இருப்பின் அவ்வணுவாலாய தனிமம் காந்தமல்லாப் பொருளாக விளங்கும். ஒரு காந்தப் புலத்தில் ஒரு புள்ளியில் காந்தவரி அடர்த்தியை அளந்து, அந்த காந்தப்புலத்தில் பிசுமுத்து, வெள்ளி, செம்பு ஆகியவற்றுள் ஏதாவது ஒன்றாலான ஒரு பொருளை வைத்த பின்னர் முன் அளந்த அதே புள்ளியில் மீண்டும் காந்தவரி அடர்த்தியை அளந்து பார்த்தால், அதன் மதிப்பு முன்பு கிடைத்த மதிப்பை விட சற்று குறைந்து இருப்பதைக் காணலாம். அதாவது, மேற்கூறிய பொருட்கள் காந்தப் புலத்தில் வைக்கப்படும்போது அந்த காந்தப்புலதிற்கு எதிராக இன்னொரு காந்தப் புலத்தை அதன் எதிர் திசையில் தோற்றுவிக்கிறது எனலாம். வேறு வகையில் கூறவேண்டுமானால், காந்தப் புலத்தில் வைக்கப்பட்ட பொருளின் அணுக்களில் உள்ள எதிர்மங்களின் சுழற்சி காந்தப் புலத்திற்கு எதிரான திசையில் இன்னொரு காந்தப் புலத்தைத் தோற்றுவிக்கும் வகையில் எதிர்மங்கள் சற்றே திருப்பப் படுகின்றன எனலாம். ஆகவே இத்தகைய பொருட்கள் எதிர்காந்தப் பொருட்கள் ஆகின்றன.

## மேற்கோள்கள்

பகுப்பு:இயற்பியல்
பிரபா கல்விமணி

**பிரபா கல்விமணி** (பிறப்பு; கல்யாணி,ஜனவரி 12, 1947) என்பவர் தமிழக கல்வியாளர், மனித உரிமைச் செயல்பாட்டாளர், பழங்குடி பாதுகாப்புப் போராளி ஆவார். 
## துவக்ககால வாழ்க்கை
இவர் தமிழ்நாட்டின், திருநெல்வேலி மாவட்டம், ராதாபுரம் வட்டத்தில் உள்ள சௌந்திரபாண்டியபுரம் என்னும் கிராமத்தைச் சேர்ந்தவர். மாணவப் பருவத்திலிருந்தே திராவிட இயக்கத்தில் ஈடுபாடுகொண்டிருந்தார்.  மதுரை அமெரிக்கன் கல்லூரியில் 1965 இல் படித்த காலத்தில் இந்தி எதிர்ப்புப் போராட்டத்தில் பங்கேற்றார். முதுகலை பட்டப் படிப்பு முடித்த பிறகு விழுப்புரத்திலும், பிறகு திண்டிவனம் அரசுக் கல்லூரியிலும் பேராசிரியராகப் பணியாற்றத் தொடங்கினார். 
## வாழ்க்கை
இவர் கல்லூரி ஆசிரியர் பணிக்கு வந்தபிறகு மார்க்சிய இயக்கங்களில் ஈடுபாடுகொண்டார். 1993 இல் அத்தியூர் விஜயா என்கிற இருளர் இனப் பெண்ணைக் காவல்துறையினர் பாலியல் பலாத்காரம் செய்தனர். இந்த வழக்கை கல்யாணி முன்னெடுத்து நடத்தினார். அப்போதிருந்து இருளர் பழங்குடிகளுக்குத் துணையாக தொடர்ந்து செயல்பட்டுவருகிறார். 1996 இல் உருவாக்கப்பட்ட பழங்குடி இருளர் பாதுகாப்புச் சங்கத் தலைமையேற்றார்.

விடுதலைச் சிறுத்தைகள் கட்சித் தலைவர் திருமாவளவனால் முன்னெடுக்கப்பட்ட வடமொழி பெயர்களை விடுத்து தமிழ்ப் பெயர்களை சூட்டிக்கொள்ளும் இயக்கத்தின்போது, கல்யாணி என்ற தன் பெயரை கல்விமணி என மாற்றிக்கொண்டார். தமிழ்வழிக் கல்விக்காக திண்டிவனம் உரோசனையில் 2000 ஆம் ஆண்டு தாய்த் தமிழ்ப் பள்ளியைத் தொடங்கினார். 21 பிள்ளைகள், ஒரு ஆசிரியர், ஒரு தாயம்மாளுடன் தொடங்கப்பட்ட இப்பள்ளியில் 2017 வாக்கில் 203 மாணவர்கள் பயில்கின்றனர். அரசின் நிதி உதவி எதுவுமில்லாத நிலையிலும் கல்வி, மதிய உணவு, சீருடை உள்ளிட்ட அனைத்தும் இப்பள்ளியில் இலவசமாக அளிக்கப்படுகின்றன.

## விருதுகள்
* தி இந்து தமிழ் நாளிதழின் தமிழ் திரு விருது, 2017.
## மேற்கோள்கள்

## வெளி இணைப்புகள்
* http://arunbalajithebest.blogspot.in/2010/06/blog-post_28.html பேராசிரியர் கல்யாணி(பிரபா.கல்விமணி) - ஒரு போராட்ட கதை...

பகுப்பு:1947 பிறப்புகள்
பகுப்பு:மனித உரிமைச் செயற்பாட்டாளர்கள்
பகுப்பு:தமிழ்நாட்டுக் கல்வியாளர்கள்
பகுப்பு:வாழும் மக்கள்
பகுப்பு:தமிழ்வழிக் கல்வி செயற்பாட்டாளர்கள்
பகுப்பு:திருநெல்வேலி மாவட்ட மக்கள்
பகுப்பு:விழுப்புரம் மாவட்ட மக்கள்
சர்வாஸ்திவாத பௌத்தம்

**சர்வாஸ்திவாத பௌத்தம்** (Sarvāstivāda); ), துவக்கக் கால பௌத்த தத்துவச் சிந்தனைகளில் ஒன்றாகும். தருமங்கள் இறந்தகாலம், நிகழ்காலம், வருங்காலம் எனும் முக்காலங்களிலும் நிலைத்திருக்கும் தன்மை கொண்டது எனும் சித்தாந்ததைக் கொண்டது. சர்வாஸ்திவாதப் பள்ளியை நிறுவியவர் கிமு இரண்டாம் நூற்றாண்டில் வாழ்ந்த நாகசேனர் ஆவார். இதனை வளர்த்தவர் உபகுப்தர் ஆவார்.

பின்னர் சர்வாஸ்திவாதிவாத பௌத்த தத்துவத்தை 4-5ஆம் நூற்றாண்டில் வாழ்ந்த பௌத்த அறிஞரான அசங்கருடன் இணைந்து வசுபந்து, தாம் இயற்றிய அபிதர்ம கோசம் (Abhidharmakośa-bhāṣya) எனும் நூலில், தருமங்கள் முக்காலங்களிலும் நிலைத்திருக்கும் தன்மை கொண்டது என வலியுறுத்திகிறார். இத்தர்மங்களைப் பின்பற்றுபவர்களை *சர்வாஸ்திவாதிகள்*  என்பர்.    

சர்வாஸ்திவாதிவாத பௌத்த தத்துவம், வட இந்தியா, வட மேற்கு இந்தியா மற்றும் நடு ஆசியாவில் வாழ்ந்த பிக்குகளிடையே புகழ் பெற்று விளங்கியது. 

சர்வாஸ்திவாதி பௌத்தம், மூல சர்வாஸ்திவாதி பௌத்தத் தத்துவத்திலிருந்து பிறந்ததாக கருதப்படுகிறது. ஆனால் இக்கருத்து இதுவரை உறுதி செய்யப்படவில்லை. 

பேரரசர் கனிஷ்கர் சர்வாஸ்திவாத பௌத்த தத்துவப்பள்ளியை ஆதரித்துப் பரப்ப உதவினார்.  

## பெயர்க் காரணம்
சர்வாஸ்திவாதம் என்ற சமசுகிருதச் சொல்லிற்கு அனைத்துப் பொருட்களின் இருப்பை உள்ளது உள்ளவாறு ஏற்றுக்கொள்பவர்கள் என்பர்.

சர்வாஸ்திவாதம் என்பதை சர்வம்+அஸ்தி+வாதம் எனப்பிரிப்பர். *சர்வம்*  என்பதற்கு அனைத்தும் என்றும்; *அஸ்தி*  என்பதற்கு இருப்பையும்; *வாதம்*  என்பதற்கு கொள்கை என்பர். அனைத்துப் பொருட்களின் இருப்பை ஏற்கும் கொள்கை கொண்டோரை சர்வாஸ்திவாதிகள் என்பர். }}

## சர்வாஸ்திவாத பௌத்தர்களின் நூல்கள்
சர்வாஸ்திவாத அபிதர்மம் ஏழு சாத்திர நூல்களைக் கொண்டது. அவைகள்: 

* ஞானப்பிரஸ்தானம் (மெய்ஞானத்தை நிலைநாட்டல்)  (T. 1543-1544)
* பிரகரணபாடம் (விளக்குதல்)   (T. 1541-1542)
* ''விஞ்ஞானகாயம் (அறிவின் விழிப்பு) (T. 1539)
* தர்மஸ்கந்தம் (தரும நெறிகளை ஒருங்கிணைத்தல்)  (T. 1537)
* பிரக்ஞானபிரதிசாஸ்திரம் ("Treatise on Designations") (T. 1538)
* தாதுகாயம்  ("Body of Elements") (T. 1540)
*  சங்கிதிபர்யாய  (சத்சங்கம்) (T. 1536)

## இதனையும் காண்க
* சௌத்திராந்திகம்
* யோகசாரம்
* சௌத்திராந்திக யோகசாரம்
* நாகசேனர்
* அசங்கர்

## மேற்கோள்கள்

### ஆதார நூற்பட்டியல்
* 
* 
* 
* 
* 
* 

பகுப்பு:பௌத்த பிரிவுகள்
கோ சொக் டொங்

**கோ சொக் டொங்**  (Goh Chok Tong 20 மே 1941)  என்பவர் சிங்கப்பூரின் அரசியலாளர் ஆவார்.  இவர் மக்கள் செயல் கட்சியின் உறுப்பினர். லீ குவான் யூ விற்குப் பின்  சிங்கப்பூரின் இரண்டாவது  பிரதமராக 1990 ஆம் ஆண்டில் நவம்பர் 28 இல் பதவியேற்றார். 2004 ஆகத்து வரை அப்பதவியில் இருந்தார்.  அதன் பின்னர் 2011 ஆம் ஆண்டு வரை மூத்த அமைச்சர் என்ற பதவியில்  இருந்தார். சிங்கப்பூர் நிதியத் துறை தலைவராகவும் ஆனார். எமெரிடசு  மூத்த அமைச்சர் என்ற மதிப்புமிகு பட்டமும் இவருக்கு வழங்கப்பட்டது. நாடாளுமன்ற உறுப்பினராகவும் இருந்து வருகிறார்.

## இளமைக் காலம்

கோ சொக் டொங்கின் தந்தை சீனாவைச் சேர்ந்தவராக இருப்பினும் கோ சொக் டொங் சிங்கப்பூரில் பிறந்தார். 1955 முதல் 1960 வரை ராஃபிள்ஸ் நிறுவனத்தில் படித்தார். இளம் அகவையில் நீச்சலில் வல்லவராக இருந்தார்.

## அரசியல் பணிகள்

1976 இல் சிங்கப்பூர்  பொதுத் தேர்தலில் தமது 35 ஆவது அகவையில் வெற்றி பெற்று நாடாளுமன்ற  உறுப்பினர் ஆனார். அப்போது நிதித் துறை அமைச்சர் ஆனார். பின்னர் தொழில், வர்த்தகத்  துறை;அதன் பின்னர் நலத்துறை, பாதுகாப்புத் துறை ஆகியவற்றுக்கு அமைச்சர் ஆனார்.
1985 ஆம் ஆண்டில் சிங்கப்பூரின் துணைப் பிரதமர் ஆனார்.

## மேற்கோள்

பகுப்பு:சிங்கப்பூரின் பிரதமர்கள்
பகுப்பு:சிங்கப்பூர் அரசியல் தலைவர்கள்
பகுப்பு:1941 பிறப்புகள்
திருக்குப்பம் - 1

**திருக்குப்பம் - 1** *(TKM 1), வேளாண் வழக்கு: *'பிசினி**'' எனப்படும் இந்த [[நெல்]] வகை, **நல் விதைத் தேர்வு*' *(Pureline)* முறையில் உருவாக்கப்பட்ட [[தமிழ்நாடு|தமிழகத்தின்]] புதிய நெல் இரகமாகும்.

== வெளியீடு ==
இந்த நெல் இரகத்தை, [[தமிழ்நாடு வேளாண்மைப் பல்கலைக்கழகம்|தமிழ்நாடு வேளாண்மைப் பல்கலைக்கழகத்தின்]] *(TNAU)* கீழ் இயங்கிவரும், [[திருவள்ளூர் மாவட்டம்|திருவள்ளூர் மாவட்டத்தின்]] திரூர், திருக்குப்பம் எனும் பகுதியில் அமைந்துள்ள [[நெல் ஆய்வு நிலையம், திரூர்]] *(RRS)'' 1950 ஆம் ஆண்டு வெளியிட்டது.

## இவற்றையும் காண்க
* இயற்கை வேளாண்மை
* வேளாண்மை

## சான்றுகள்

பகுப்பு:நெல் வகைகள்
பகுப்பு:தமிழ்நாட்டின் நெல் வகைகள்
திருக்குப்பம் - 2

**திருக்குப்பம் - 2** *(TKM 2), வேளாண் வழக்கு: [[செம்பாளை (நெல்)|செம்பாளை]]* எனப்படும் இந்த நெல் வகை, **நல் விதைத் தேர்வு** *(Pureline)* முறையில் உருவாக்கப்பட்ட தமிழகத்தின் புதிய நெல் இரகமாகும்.

## வெளியீடு
இந்த நெல் இரகத்தை, தமிழ்நாடு வேளாண்மைப் பல்கலைக்கழகத்தின் *(TNAU)* கீழ் இயங்கிவரும், திருவள்ளூர் மாவட்டத்தின் திரூர், திருக்குப்பம் எனும் பகுதியில் அமைந்துள்ள நெல் ஆய்வு நிலையம், திரூர் *(RRS)* 1950 ஆம் ஆண்டு வெளியிட்டது.

## இவற்றையும் காண்க
* இயற்கை வேளாண்மை
* வேளாண்மை

## சான்றுகள்

பகுப்பு:நெல் வகைகள்
பகுப்பு:தமிழ்நாட்டின் நெல் வகைகள்
மண்டல துணை வட்டாட்சியர்

ஒரு மாவட்டத்தின் வருவாய் வட்டத்தின் துணை வருவாய் வட்டங்களை நிர்வகிக்க  **மண்டல துணை வட்டாட்சியர்கள்**, வட்டாட்சியரின் கீழ் செயல்படுபவர். மண்டல துணை வட்டாட்சியரின் கீழ் வருவாய் ஆய்வாளர்கள் மற்றும் கிராம நிர்வாக அலுவலர்கள் செயல்படுவர்.

## மண்டல துணை வட்டாட்சியர்களின் கடமைகளும், பொறுப்புகளும்
மண்டல வட்டாட்சியரின் கடமைகளும், பொறுப்புகளும் வருவாய் துறை நிர்ணயம் செய்துள்ளது. அவைகள்:
# வருவாய் ஆய்வாளர்கள், நில அளவையர்கள், கிராம நிர்வாக அலுவலர்கள் மற்றும் கிராமப் பணியாளர்களுடைய பணிகள் மற்றும் பணி அமைப்பினை மேற்பார்வையிடுதல்.
#வருவாய் வரி வசூல், கடன்கள் வசூல் மற்றும் இதர துறைகளுக்கும் வசூலித்துத்தர தக்க இனங்கள் ஆகியவற்றின் வசூல் பணிகளை ஆய்வு செய்தல்.
#கிராமக் கணக்குகளை தணிக்கையிடுதல்.
# “ஏ” மற்றும் “பி” மெமோ இனங்களை தணிக்கையிட்டு வெளியேற்று நடவடிக்கைக்கான ஆணைகளை பிறப்பித்தல்.
#அரசு புறம்போக்கு இடங்களிலுள்ள மரங்களை தணிக்கை செய்தல் மற்றும் அவற்றில் மகசூலை ஏலம்விட நடவடிக்கை எடுத்தல்.
#முதியோர் உதவித்தொகை மற்றும் பிற நலத்திட்டங்களின் கீழ் பயன்பெறும் பயனாறிகளின் விவரம் சரிபார்த்தல்.
#பட்டா பாஸ் புத்தகம் கணக்கெடுப்பு மற்றும் பதிவுகளை சரிபார்த்தல்.
#பாசன ஆதாரங்களை தணிக்கை செய்தல்
#மனுநீதி நாள் முகாம்களில் கலந்து கொண்டு பொதுமக்களின் குறைகளுக்கு விரைவான தீர்வு காண நடவடிக்கை எடுத்தல்.
#ஆறுகள் மற்றும் அரசு புறம்போக்கு நிலங்களில் சட்ட விரோதமாக மணல், கல்போன்றவை தோண்டி எடுக்கப்படுகின்றனவா என்பதை கண்காணித்து நடவடிக்கை எடுத்தல்.
#வரி வசூல்காலங்களில் அனைத்து வசூல் கணக்குகளையும் தணிக்கை செய்தல்.
#வருவாய் தீர்வாயப் பணி தொடர்பாக கிராம நிர்வாக அலுவலரால் தயாரிக்கப்படும் கணக்குகளை சரிபார்த்து அங்கீகரித்தல்.
#பிறப்பு, இறப்பு மற்றும் திருமணப் பதிவுகளை தணிக்கை செய்தல்.
#நிபந்தனையின் பேரில் வழங்கப்படும் நில ஒப்படை, நிலக்குத்தகை நிலமாற்றம் ஆகிய இனங்களை சரிபார்த்தல் மற்றும் நிபந்தனை மீறல்களை கண்டுபிடித்தல்.
#குத்தகை உரிமை இனங்களை தணிக்கை செய்தல்.
# அரசு நில ஆக்கிரமிப்புகளை தணிக்கை செய்து நிபந்தனைகள் மீறப்பட்டனவர் என்பதை சரிபார்த்தல்.
# தீர்வை ஜாஸ்தி, பசலி ஜாஸ்தி, வரி தள்ளுபடி இனங்கள் மரப்பட்டாக்கள் மற்றும் அரசு தோப்புக்கள் ஆகியவற்றை தணிக்கை செய்தல்.
#வருமானச் சான்று மற்றும் இருப்பிடச் சான்று வழங்குதல்.
# வருவாய்த் துறை சான்றிதழ்களின் நகல்கள் கேட்டுவரும் மனுக்கள் மீது ஆணை பிறப்பித்தல்.
# சாதிச் சான்று வழங்குதல் (தாழ்த்தப்பட்ட மற்றும் பழங்குடி மக்கள் தவிர).
# நில உடமை மேம்பாட்டுத் திட்டத்தின்படி மேற்கொள்ளப்பட்ட நடவடிக்கைகளில் ஏற்பட்ட தவறுகளை திருத்தி ஆணைகள் வெளியிட ஆவன செய்தல்.
#பதிவுகள் மற்றும் பதிவு மாற்றங்கள் குறித்த ஆணைகள் பிறப்பித்தல்.
#மழைமானிகள் தணிக்கையிடுதல்.
#  நில அளவை கற்களை தணிக்கை செய்தல்.
# அரசு புறம்போக்கு நிலங்களை தணிக்கையிட்டு ஆட்சேபனையுள்ள ஆக்கிரமணங்களை கண்டுபிடித்து நடவடிக்கை எடுத்தல்.
# வருவாய் ஆய்வாளர்களின் தன் பதிவேடுகளைத் தணிக்கை செய்தல்.
# வருவாய் ஆய்வாளரின் நாட்குறிப்புகளை ஆய்வு செய்து வட்டாட்சியருக்கு அனுப்புதல்.

## இதையும் பார்க்க
* வட்டாட்சியர்
* கிராம நிர்வாக அலுவலர்
* வருவாய் ஆய்வாளர்
* மாவட்ட வருவாய்த்துறை அமைப்பு
* தமிழ்நாடு வருவாய்த்துறை அமைப்பு 

## மேற்கோள்கள்


## வெளி இணைப்புகள்

* தமிழ்நாடு அரசின் வருவாய்த்துறைக்கான இணையதளம் 

பகுப்பு:தமிழ்நாடு வருவாய்த் துறை
கொழுப்பு அமில அமைடு

[வலது|thumb|கொழுப்பு அமில அமைடுகளில் ஒன்றான [ஆனந்தமைடு|ஆனந்தமைடின் அமைப்பு.]]
**கொழுப்பு அமில அமைடுகள்** (*Fatty acid amides*) ஒரு கொழுப்பு அமிலம் மற்றும் ஒரு அமீன் ஆகியவற்றிலிருந்து உருவான அமைடுகள் ஆகும். இயற்கையில் பல தனித்த கொழுப்பு அமிலங்களல் அமீன் உறுப்பாக ஈத்தனாலமீனைக் கொண்டுள்ளன. மேலும், அவை N-அசைல்எத்தனாலமீன்கள் என அழைக்கப்படுகின்ற RC(O)N(H)CH2CH2OH என்ற வினைசெயல்தன்மைக் கொண்ட அமைப்புடனான சேர்மங்களைக் கொண்டுள்ளன. நன்கறியப்பட்ட உதாரணமானது ஆனந்தமைடாகும். இதர கொழுப்பு அமில அமைடுகள் கொழுப்பு அமிலங்களின் முதன்மை அமைடுகளாகும். இவை வினைசெயல்படு தொகுதியாக  RC(O)NH2) வைக் கொண்டுள்ளன. ஒலியமைடு இவ்வகை அமைடுகளுக்கான ஓர் உதாரணமாகும்.

## இயற்கையில் கிடைக்கும் நிகழ்வுகள்
கொழுப்பு அமில அமைடுகள் செல்களுக்கிடையே நடைபெறும் சமிக்ஞைகள் கடத்துதலில் முக்கியப்பங்கு வகிக்கின்றன. இந்த சமிக்ஞைகள் கடத்துதலானது அமைடுகளை தாய் கொழுப்பு அமிலமாக மாற்றுகின்ற கொழுப்பு அமில அமைடு ஐதரோலேசுகளால் கட்டுப்படுத்தப்படுகின்றன. இத்தகைய சமிக்ஞை கடத்துதல்களுக்கான உதாரணமாக ஆனந்தமைடுகளின் கேன்னாபினாய்டு ஏற்பிகளின் பிணைப்புகளால் துாண்டப்படுகிறது.

அலிபாட்டிக் அமைடுகள் நைஜீரியாவில் உள்ள சான்தோக்சைலம் எனும் சிறப்பினங்களில் காணப்படுகின்றன.

## மேற்கோள்கள்



பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
டிரைமெசிக் அமிலம்

**டிரைமெசிக் அமிலம்** (*Trimesic acid*) என்பது C9H6O6   என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இச்சேர்மம் பென்சீன்-1,3,5-டிரைகார்பாக்சிலிக் அமிலம் எனவும் அழைக்கப்படுகிறது. இந்த அரோமேட்டிக் கரிமச் சேர்மம் மூன்று கார்பாக்சிலிக் அமிலத் தொகுதிகளைக் கொண்ட ஒரு பென்சீன் வழிப்பெறுதியாகும்.

டிரைமெசிக் அமிலம் ஒரு சமதள மூலக்கூற்றைக் கொண்டதாகும். நான்கு பென்சீன்கார்பாக்சிலிக் அமிலங்களில் இத்தகைய பண்பைக் கொண்ட ஒரே  பென்சீன் கார்பாக்சிலிக் அமிலமும் டிரைமெசிக் அமிலமேயாகும்.

பாரா-ஐதராக்சிபிரிடினுடன் இணைந்து நீரை அடிப்படையாகக் கொண்ட, 95° செல்சியசு வெப்பநிலை வரை நிலைத்தன்மையுடைய கூழ்மத்தை டிரைமெசிக் அமிலத்தால் உருவாக்கவியலும்.

டிரைமெசிக் அமிலமானது, ஒரு பரிமாண அகன்ற வெற்று கால்வாய்களைக்கொண்ட ஐதரசன் பிணைப்பினாலான நீரேற்றம் செய்யப்பட்ட வலையமைப்பில் காணப்படும் நீரிலிருந்து படிகமாக்கப்படுகிறது.

## மேற்கோள்கள்
 

பகுப்பு:பென்சாயிக் அமிலங்கள்
பகுப்பு:டிரைகார்பாக்சிலிக் அமிலங்கள்
புளோரோசிட்ரிக் அமிலம்

**புளோரோசிட்ரிக் அமிலம் **(Fluorocitric acid) என்பது சிட்ரிக் அமிலத்தில் உள்ள ஒரு ஐதரசன் அணுவை புளோரின் அணுவால் பதிலியிட்டுக் கிடைக்கின்ற புளோரினேற்றம் செய்யப்பட்ட கார்பாக்சிலிக் அமிலமாகும்.  இதனோடு தொடர்புடைய எதிரயனியானது  புளோரோசிட்ரேட்டாகும். இது புளோரோசிட்ரிக் அமிலத்துடைய ஒரு வளர்சிதை வினைமாற்றப் பொருளாகும்.  மேலும், இது சிட்ரிக் அமில சுழற்சியின் போது அகோனிடேசினைப் பயன்படுத்தி பதப்படுத்த முடியாத காரணத்தால்  நச்சுத்தன்மை உடையதாகும். (இவ்வினையில், புளோரோசிட்ரேட்டானது வினைவேதிமமாக சிட்ரேட்டு பயன்படக்கூடிய இடத்தில் செயல்படுகிறது). சிட்ரிக் அமில சுழற்சியில் நொதியானது தடுக்கப்படுவதால் சுழற்சியின் இயக்கம் செயல்படுவது நிறுத்தப்படுகிறது.

புளோரோ அசிட்டேட்டிலிருந்து இரண்டு படிகளில் புளோரோசிட்ரேட்டு உருவாகிறது. மைட்டோகாண்ட்ரியாவில் உள்ள அசிட்டைல்- இணைநொதி ஏ சிந்தேசால் புளோரோ அசிட்டேட்டு முதலில் புளோரோ அசிட்டேட்டு இணை நொதி ஏ ஆக மாற்றப்படுகிறது. பின்னர் புளோரோ அசிட்டேட்டு இணை நொதி ஏ  ஆனது ஆக்சலோ அசிட்டேட்டுடன் சேர்ந்து  ஒடுங்கி புளோரோசிட்ரேட்டை உருவாக்குகிறது. இந்த படி சிட்ரேட் சின்தேசால் வினையூக்கப்படுகிறது.

## மேலும் காண்க
* சிட்ரிக் அமிலம்
* சிட்ரிக் அமில சுழற்சி

## மேற்கோள்கள்

## வெளி இணைப்புகள்
* PubChem: Fluorocitrate
* Human Metabolome Database (HMDB): Fluorocitric acid  
* The Chemical and Biochemical Properties of Fluorocitric Acid Pdf

பகுப்பு:டிரைகார்பாக்சிலிக் அமிலங்கள்
பகுப்பு:கரிம புளோரைடுகள்
பிக்ரைல் குளோரைடு

**பிக்ரைல் குளோரைடு **(Picryl chloride) ஒரு எரிபொருள் ஆகும். இது **2-குளோரோ-1,3,5-டிரைநைட்ரோபென்சீன்** அல்லது **2,4,6-டிரைநைட்ரோகுளோரோபென்சீன்** (TNCB) எனவும் அழைக்கப்படுகிறது. இதன் விகிதாச்சார வாய்ப்பாடு C6H2ClN3O6 ஆகும். இதன் வெடித்தல் திசைவேகம் 7,200 மீ/வி ஆகும்.

## வேதியியல்
பிக்ரைல் குளோரைடு மற்றும் எக்சாமெதில்பென்சீன் ஆகியவை 1:1 விகிதத்தில் கலக்கப்படும்போது செஞ்சாய்சதுர ஆரஞ்சு-மஞ்சள் நிறப் படிகங்களை உருவாக்குகின்றதாக அறியப்படுகிறது.

## மேற்கோள்கள்

பகுப்பு:வெடிக்கும் வேதிப்பொருட்கள்
பகுப்பு:நைட்ரோபென்சீன்கள்
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
பரமக்குடி - 1

**பரமக்குடி - 1** *(PMK 1)* எனப்படும் இந்த நெல் வகை, **[[கோவை - 25 (நெல்)|கோவை - 25]]** மற்றும் **[[ஆடுதுறை - 31 (நெல்)|ஆடுதுறை - 31]]** போன்ற நெல் இரகங்களை இணைத்து உருவாக்கப்பட்ட தமிழகத்தின் புதிய நெல் இரகமாகும்.

## வெளியீடு
இந்த நெல் இரகத்தை, தமிழ்நாடு வேளாண்மைப் பல்கலைக்கழகத்தின் (*TNAU*) கீழ் இயங்கிவரும், இராமநாதபுரம் மாவட்டம் பரமக்குடி பகுதியில் அமைந்துள்ள வேளாண் ஆராய்ச்சி நிலையம், (*Agricultural Research Station, Paramakudi (ARS*) 1985 ஆம் ஆண்டு வெளியிட்டது.

## இவற்றையும் காண்க
* இயற்கை வேளாண்மை
* வேளாண்மை

## சான்றுகள்

பகுப்பு:நெல் வகைகள்
பகுப்பு:தமிழ்நாட்டின் நெல் வகைகள்
பரமக்குடி - 3

**பரமக்குடி (ஆர்) - 3** *(PMK (R) 3)*, சுட்டுப்பெயர்: 9106, எனப்படும் இந்த நெல் வகை, **UPLR 17** மற்றும் **[[கோவை - 43 (நெல்)|கோவை - 43]]** போன்ற நெல் இரகங்களை இணைத்து உருவாக்கப்பட்ட தமிழகத்தின் புதிய நெல் இரகமாகும்.

## வெளியீடு
இந்த நெல் இரகத்தை, தமிழ்நாடு வேளாண்மைப் பல்கலைக்கழகத்தின் கீழ் இயங்கிவரும், இராமநாதபுரம் மாவட்டம் பரமக்குடியில் அமைந்துள்ள வேளாண் ஆராய்ச்சி நிலையம், 2003 ஆம் ஆண்டு வெளியிட்டது.

## இவற்றையும் காண்க
* இயற்கை வேளாண்மை
* வேளாண்மை

## சான்றுகள்

பகுப்பு:நெல் வகைகள்
பகுப்பு:தமிழ்நாட்டின் நெல் வகைகள்